76 PIÈCES JUSTIFICATIVES. 



Item, el pour ce que l'on puet assez savoir que, de tant plus que lesditz Angloiz 

 auroient plus de puissance; au royaulme, de tant plus mesdiz seigneurs de Bourgogne et 

 de Bretaigne, et leurs amiz et aliéz, seroient plus en dangier, et auroient plus à se donner 

 garde, samble que, avant que le feu feust plus esprins (que desjà trop le est, mais toutes- 

 fois mieulx vault tari que jamais), qu'il seroit bon que mesdiz seigneurs de Bourgogne et 

 de Bretaigne feussent joincts ensamble, et ce que l'un vouleisl que l'autre (le) vouleyst 

 (à quoy se offre mondit seigneur de Bretaigne), et qu'ilz pourveussent au relèvement de 

 ce royaulme. Dont, pour ce faisant, serait loenge à Dieu, et à eulx mérite aux âmes, et à 

 tous temps mais , honneur entre les hommes. 



Item, et que pour doubte que mondit seigneur de Bourgogne eust du roy, ou de 

 ceulx qui sont environ luy, samble qu'il ne devroit laissier. Car le roy par luy, s'il veult, 

 et par mondit seigneur de Bretaigne, se veult régler et gouverner, et, telles gens qu'il 

 voldra qu'il ait environ luy, les y avoir ; et puet bien savoir que jamais mondit seigneur de 

 Bretaigne ne le conscilleroit, s'il savoit qu'il y eust péril ne dangier, ne aussi que ce ne 

 feust son honneur. Car son cas, bien et honneur, il répute le sien. 



Item, mais s'il estoit ainsi , ce que non, que les gens d'environ le roy voulzissent 

 le contraire, se puet bien savoir mondit seigneur de Bourgogne qu'ilz n 'auroient puissance 

 de luy nuyre, attendu la puissance de lui et de mondit seigneur de Bretaigne joinct à luy 

 en tous cas, et que tous les bons chevaliers et escuyers, bonnes villes et autres Estaz sont 

 tant désirans, que plus ne pevent, de l'appaisement d'entre le roy et mondit seigneur de 

 Bourgogne , et qu'ilz soient joincts ensamble comme doivent, voire tèlement en sont dési- 

 rans que se ilz savoienl et cognoissoient ceulx par qui il tardera et qui la chose vouldroient 

 empeschier, à tout povoir leur courraient sus à toute destruction de corps et de biens, et 

 encoircs plus le feraient, et appertement se y monstreroient, s'ilz savoient avoir en ayde 

 telle puissance comme celle de monseigneur de Bourgogne et de monseigneur de Bre- 

 taigne jointes ensamble. 



Item, et, pour ce, samble à mondit seigneur de Bretaigne que mondit seigneur de 

 Bourgogne ne devroit tarder que eulx d'eulx ne se joignissent ensamble , et procéder 

 et aler avant au relèvement du royaulme. Car eulx deux joincts ensamble s comme dit est, 

 ilz emportent la seurté o (avec) eulx, veu le bon vouloir du remenant, comme dit est. 



Item , et quant au regard de la réparation du cas advenu de feu monseigneur son père, 

 naguères mondit seigneur de Bretaigne a envoyé sondit chancelier devers le roy pour 

 icelui cas, par lequel le roy a fait savoir à mondit seigneur qu'il se offre et veult, selon 

 les articles qui autresfois ont été démenées, ainsi que mondit seigneur de Bourgogne 

 et ses gens savent, du tout en tout à les acomplir. 



Item, mais encoircs, se ce ne soullist, il (le roi) offre, en outre, en faire ce que 

 mondit seigneur de Bretaigne en vouldra ordonner, ou meismes, tant se confiant à mondit 

 seigneur de Bourgogne, espérant qu'il ne vouldroit pas que l'onneur de la couronne feust 

 blécié, ce que luy et mondit seigneur de Bretaigne et monseigneur de Bichemont en voul- 

 dront ordonner, ou (pie mesmes monseigneur de Savoye y soit. 



Item, mais, pour ce que la besoingne pourrait prendre trait et tousjours en la Ion- 



